Opslag af stillingen som direktør for Teknik og Kultur 
Sagsfremstilling 
62.                 Opslag af stillingen som direktør for Teknik og Kultur - Åbent 
  
  
SAGENS INDHOLD 
Direktør for Teknik og Kultur Stig Jepsen har fået nyt arbejde og fratræder sin stilling ved udgangen af maj 2015.  
  
Ifølge Favrskov Kommunes kompetenceplan er det Byrådet, der træffer den endelige beslutning om ansættelsen af 
en ny direktør efter indstilling fra det af Byrådet nedsatte ansættelsesudvalg.  
  
VURDERING 
Kommunaldirektøren har i forlængelse af meddelelsen om, at direktøren for Teknik og Kultur fratræder, drøftet den 
overordnede ledelsessituation i [adresse] med borgmesteren og gruppeformændene for de politiske 
partier. Sideløbende har kommunaldirektøren involveret den øvrige direktion og chefgruppen i Teknik og Kultur.  
  
I drøftelserne har bl.a. indgået overvejelser om at reducere antallet af direktører og flytte ressortområder mellem 
forvaltningerne. Der er bred enighed om, at fastholde den nuværende overordnede organisering med en direktion 
bestående af kommunaldirektøren og fire direktører samt i store træk fastholde den nuværende overordnede 
opgavefordeling mellem forvaltningerne. Samtidig er der enighed om, at direktørstillingen skal opslås eksternt og 
genbesættes hurtigst muligt. 
  
Med baggrund i tilkendegivelserne fra borgmesteren og gruppeformændene har kommunaldirektøren tilrettelagt en 
proces og udarbejdet en tidsplan for ansættelsen af ny direktør for Teknik og Kultur, så tiltrædelse vil kunne ske pr. 1. 
august 2015 eller snarest derefter.  
  
Der er endvidere rettet henvendelse til tre anerkendte rekrutteringsfirmaer om hjælp til at gennemføre 
ansættelsesprocessen.  
  
I forlængelse heraf, er der: 
  
· Indgået en aftale med konsulentfirmaet MUUSMANN om at medvirke i ansættelsesprocessen (modtage 
ansøgninger, deltage ved samtaler, gennemføre test, indhente referencer mv.)  
· Sammensat et ansættelsesudvalg bestående af fire politikere, kommunaldirektøren, en direktørrepræsentant, to 
 
Byråd 
26. maj 2015 
Sagsnr. 710-2015-
21017 
Dok.nr. 710-2015-
137405 
Sagsbehandler 
DPJMH 
  
Tidl. politisk behandling 
  
Forventet sagsgang 
ØK, BY 
Lovgrundlag 
  
chefrepræsentanter, en lederrepræsentant samt tre medarbejderrepræsentanter fra Teknik og Kultur.  
· Udarbejdet job- og personprofil samt stillingsopslag, som blev godkendt på møde i ansættelsesudvalget 12. maj 
2015.  
· Iværksat annoncering af stillingen 13. maj 2015.   
Af job- og personprofilen fremgår det, at ansættelsen af ny direktør for Teknik og Kultur sker på kontraktvilkår, men at 
der i særlige tilfælde kan forhandles en aftale om åremåls- eller tjenestemandsansættelse.  
  
Første samtalerunde afholdes 15. juni 2015, og anden samtalerunde afholdes 24. juni 2015. Med henblik på at få 
afklaret de endelige ansættelsesvilkår med den kandidat, som ansættelsesudvalget indstiller, anbefales det, at der 
indkaldes til ekstraordinært byrådsmøde 26. juni 2015 kl. 14.30. Forud for byrådsmødet indkaldes der til 
ekstraordinært økonomiudvalgsmøde.  
  
I overensstemmelse med Favrskov Kommunes kompetenceplan er det kommunaldirektørens opgave at sikre 
opgavevaretagelsen i perioden, indtil en ny direktør kan tiltræde.  
  
ØKONOMI 
De samlede udgifter til annoncering og konsulentbistand mv. til opslag og ansættelse af ny direktør for Teknik og 
Kultur anslås at udgøre ca. 200.000 kr. Udgifterne foreslås finansieret delvist af det beløb, som frigøres ved 
stillingsledighed i minimum to måneder og delvist inden for administrationens decentraliseringsaftale.  
  
INDSTILLING 
Kommunaldirektøren indstiller til Byrådet: 
  
1. At den iværksatte ansættelsesprocessen godkendes med henblik på eksternt opslag af stillingen til besættelse pr. 
1. august 2015 eller snarest derefter.  
2. At borgmester Laurits Jensen (A) og Adam Poulsen (V) udpeges som Økonomiudvalgets repræsentanter i 
ansættelsesudvalget, og at formanden for Teknik- og Miljøudvalget, Karl Nilsson (V) og formanden for Kultur- og 
Fritidsudvalget, Johan Jepsen (A) udpeges som de øvrige politiske repræsentanter i ansættelsesudvalget.  
3. At det godkendes, at der er indgået aftale med konsulentfirmaet MUUSMANN om at medvirke ved ansættelsen.  
4. At kommunaldirektøren bemyndiges til at forhandle ansættelsesvilkår for den kommende direktør for Teknik og 
Kultur.  
5. At der indkaldes til ekstraordinært byrådsmøde 26. juni 2015 kl. 14.30 med henblik på ansættelse af ny direktør.   
  
BESLUTNING 
  
Økonomiudvalget, 19. maj 2015: 
Fraværende: Ingen 
  
Indstilles godkendt. 
  
  
  
Byråd, 26. maj 2015: 
Fraværende: Anders Nørgaard, Daniella Lauritsen 
  
Godkendt. 
